

**ประกาศองค์การบริหารส่วนตำบลเมืองยาง**

**เรื่อง มาตรการให้ผู้มีส่วนได้ส่วนเสียมีส่วนร่วมในการดำเนินงาน**

**...............................................................**

ตามยุทธศาสตร์ชาติว่าด้วย การป้องกันและปราบปรามการทุจริต ระยะที่ 3 (พ.ศ.2560-2564) และการประเมินคุณธรรมและความโปร่งใสในการดำเนินงานของหน่วยงานภาครัฐ(ITA) ประจำปี 2562 ได้กำหนดให้หน่วยงานของรัฐมีมาตรการให้ผู้มีส่วนได้ส่วนเสียมีส่วนร่วมในการดำเนินงานภายในองค์การบริหารส่วนตำบลเมืองยาง

องค์การบริหารส่วนตำบลเมืองยาง จึงประกาศมาตรการให้ผู้มีส่วนได้ส่วนเสีย มีส่วนร่วมในการดำเนินงานขององค์การบริหารส่วนตำบลเมืองยางและศูนย์พัฒนาเด็กเล็กในเขตรับผิดชอบ ขององค์การบริหารส่วนตำบลเมืองยาง ดังนี้

**แนวทางให้ประชาชนและผู้มีส่วนได้ส่วนเสียเข้ามามีส่วนร่วม**

1.เข้าร่วมแสดงความคิดเห็นเกี่ยวกับการดำเนินงานขององค์การบริหารส่วนตำบลเมืองยางในการจัดทำแผน การจัดการงานประเพณี โครงการงานสำคัญ กิจกรรมต่างๆขององค์การบริหารส่วนตำบล

2.เข้าร่วมกิจกรรม และโครงการต่างๆโดยการลงทะเบียนเข้าร่วมการตรวจสอบ


3.เข้าร่วมเป็นคณะกรรมการในการตรวจสอบ ตรวจรับงานในส่วนของภาคประชาชน

4.เข้าร่วมประเมินองค์การบริหารส่วนตำบลเมืองยาง ด้านต่างๆ จาการตอบแบบประเมิน

ดังนั้น องค์การบริหารส่วนตำบลเมืองยาง จะเปิดโอกาสให้ประชาชนและผู้มีส่วนได้ส่วนเสียเข้ามามีส่วนร่วมในการดำเนินงานขององค์การบริหารส่วนตำบลเมืองยาง ไม่ว่าจะเป็นในลักษณะการเข้าร่วมในการจัดทำแผนงาน การประชาคม การวางแผน หรือการดำเนินงานอย่างสม่ำเสมอ

ทั้งนี้ตั้งบัดนี้เป็นต้นไป

ประกาศ ณ วันที่ ๑ เดือน ตุลาคม พ.ศ. ๒๕๖๒



( นายสุริยา ศรีสัตยานุกูล)

ปลัดองค์การบริหารส่วนตำบลเมืองยาง

ปฏิบัติหน้าที่นายกองค์การบริหารส่วนตำบลเมืองยาง



**ประกาศองค์การบริหารส่วนตำบลเมืองยาง**

**เรื่อง มาตรการป้องกันและละเว้นการปฏิบัติตามคู่มือสำหรับประชาชน**


**...............................................................**

ตามพระราชบัญญัติการอำนวยความสะดวก ในการพิจารณาอนุญาตของทางราชการ พ.ศ. 2558 ตามมาตรา 7 กำหนดให้ “ในกรณีที่กฎหมายกำหนดให้การกระทำการใดจะต้องได้รับอนุญาต ผู้อนุญาตจะต้องจัดทำคู่มือประชาชน โดยมีเป้าหมายเพื่ออำนวยความสะดวกแก่ประชาชนลดต้นทุนของประชาชนและเพิ่มประสิทธิภาพในการบริการของภาครัฐ สร้างให้เกิดความโปร่งใสในการปฏิบัติราชการลดการใช้ดุลพินิจของเจ้าหน้าที่ เปิดเผยขั้นตอน ระยะเวลาให้ประชาชนทราบ นั้น

องค์การบริหารส่วนตำบลเมืองยาง ได้กำหนดมาตรการป้องกันและละเว้นการปฏิบัติตามคู่มือสำหรับประชาชน โดยประชาชนผู้รับบริการสามารถร้องเรียนปัญหาในกรณีเจ้าหน้าที่ไม่ปฏิบัติตามคู่มือประชาชน ได้ที่ ศูนย์ร้องเรียน ร้องทุกข์องค์การบริหารส่วนตำบลเมืองยาง ห้องสำนักปลัด และหมายเลขโทรศัพท์ 0-4460-9977 หรือ ห้องร้องเรียนผ่านทางเว็บไซด์ [WWW.MY.GO.TH](http://WWW.MY.GO.TH)

จึงประกาศให้ทราบด้วยทั่วกันและถือปฏิบัติ

ประกาศ ณ วันที่ ๑ เดือน ตุลาคม พ.ศ. ๒๕๖๒



( นายสุริยา ศรีสัตยานุกูล)

ปลัดองค์การบริหารส่วนตำบลเมืองยาง

ปฏิบัติหน้าที่นายกองค์การบริหารส่วนตำบลเมืองยาง